6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΣΥΓΚΟΙΝΩΝΙΩΝ Αριθ. 87008/2013 της 21 Αυγ. /10 Σεπτ.  1963 (ΦΕΚ Β΄ 394) Περί όρων παραδοχής επιστολών εξωτερικού μετά δεδηλωμένης αξίας. Έχοντες υπ΄ όψιν: 1)Τας διατάξεις του άρθρ. 2 του Νόμ. 3947/1959 «περί κυρώσεως των πράξεων του 14ου Παγκοσμίου Ταχυδρομικού Συνεδρίου της Οττάβας». 2)Τας διατάξεις της μεταξύ των κυρωθεισών δια του ως άνω Νόμου πράξεων, περιλαμβανομένης Συμφωνίας, της αφορώσης τας επιστολάς και τα κυτία μετά δεδηλωμένης αξίας και  3)Την σχετικήν γνωμοδότησιν του Συμβουλίου Ταχυδρομικής Εκμεταλλεύσεως, αποφασίζομεν: Επαναλαμβανομένης από 1ης Ιαν. 1964 της υπηρεσίας ανταλλαγής επιστολών εξωτερικού μετά δεδηλωμένης αξίας, ορίζομεν το ανώτατον όριον του ποσού της δηλωτέας αξίας εκάστης επιστολής εις δραχ. 10.000, το δε,  κατά το άρθρ. 7 της Διεθνούς συμφωνίας, της αφορώσης τας επιστολάς και τα κυτία μετά δεδηλωμένης αξίας, δικαίωμα ασφαλείας εις δραχ. 5 ανά 2000 δραχμών δηλουμένης αξίας ή κλάσμα αυτών. Η παρούσα δημοσιευθήτω δια της Εφημερίδος της Κυβερνήσεως. 